Yn Kameelyan (co-hollys rollageagh)

She co-hollys rollageagh beg 'sy speyr yiass dowin eh **yn Kameelyan** (ny **Chamaeleon** 'syn ennym Ladjynagh echey). T'eh enmyssit ass y chameelyan, sorçh dy ialgheer. V'eh er ny veenaghey da'n chied cheayrt ec jerrey yn 16oo eash. She Alpha Chamaeleontis, ta 4.05 er mooadys baghtal, y rollage s'gilley.

## Shennaghys
She fer jeh'n daa cho-hollys rollageagh va crooit lesh Petrus Plancius veih baghtyn Pieter Dirkszoon Keyser as Frederick de Houtman. V'eh er ny haishbyney da'n chied cheayrt er cruinnag niauoilagh  er crantessen as v'er ny hoilshaghey magh 'sy vlein 1597 (ny 1598) ayns Amsterdam lesh Plancius as Jodocus Hondius. She Johann Bayer va'n chied uraanografee dy hayrn y Kameelyan ayns atlas niauoilagh. She fer jeh shiartanse dy cho-hollyssn rollageagh va crooit lesh ronseyderyn Oarpagh car y 15oo as y 16oo eashyn ass rollageyn joarree yn lieh-sfeyr yiass.

## Troyn
### Rollageyn

Ta kiare rollage gial 'sy Chameelyan ta croo cummey daiman çhionn mysh 10 keim veih'n phoull niauoilagh yiass as mysh 15 keim çheu yiass veih Acrux, rish yn essyl ta crooit lesh Acrux as Gamma Crucis. She rollage vane-daahit 4.1 er mooadys baghtal eh Alpha Chamaeleontis, ta soit 63 sollys-vlein veih'n Dowan. Beta Chamaeleontis, she rollage ghorrym-vane er daah as 4.2 er mooadys t'eh, 271 sollys-vlein veih'n Dowan. She rolley oawragh yiarg-ghaahit ta 4.1 er mooadys baghtal as ta 413 sollys-vlein veih'n Dowan eh Gamma Chamaeleontis. She Delta Chamaeleontis, rollage ghooblit lhean, y chied rollage ghial elley 'sy Chameelyan. She Delta<sup>2</sup> Chamaeleontis, rollage ghorrym-ghaahit 4.4 er mooadys baghtal, y rollage s'gilley mastey yn daa rollage ayns Delta Chamaeleontis. She Delta<sup>1</sup> Chamaeleontis, rollage oawragh oranje-vuigh er daah as 5.5 er mooadys, y cho-rollage smoo baiht ayn.

Chammah's shen, ta'n Kameelyan cummal Cha 110913, rollage chrivassanagh er lheh ny proto-chorys rollageagh.

### Reddyn dowin-speyrey
'Sy vlein 1999, va çhaglym foshlit faggys dooin as bunnit er y rollage η Chamaeleontis feddynit magh. Ta'n çhaglym, ta enmyssit çhaglym Eta Chamaeleontis ny Mamajek 1, 8 millioonyn dy vleeantyn d'eash as t'eh ny lhie 316 sollys-vlein veih'n Dowan.

Ta'n co-hollys rollageagh cummal ram bodjallyn co-vreneenagh (bodjallyn dorraghey yn Chameelyan) ta croo rollageyn T Tauri beg-ghloutagh. Ta'n ard-hroggalys bodjallagh soit mysh 400 dys 600 sollys-vlein veih'n Dowan as t'eh cummal gas as joan er jeihghyn dy housaneyn dy ghlout greiney. Y çhaglym dy rollageyn T Tauri as rollageyn aeg y torçh B, t'ad soit ayns bodjal y Chameelyan I as t'ad kianglt rish y neeal aahoilshaghey IC 2631.

Ta'n Kameelyan cummal un neeal planaidagh resoonagh baiht, NGC 3195. T'eh ry-akin lesh fodreayrtan as eh cha mooar er mooadys baghtal myr ta Jupiter.

## Galleree

## Jeeagh er neesht
* Yn Kameelyan 'sy rollageydys Sheenagh
* Co-hollyssyn rollageagh enmyssit lesh yn URE

## Imraaghyn
### Symnaghyn

### Farraneyn-fys

* 
* 
* 

## Kianglaghyn magh

* ''The Deep Photographic Guide to the Constellations: Chamaeleon'' 
* Y Kameelyan so-chriggaragh
* "The eta Chamaeleontis Cluster: A Remarkable New Nearby Young Open Cluster" (Mamajek, Lawson, & Feigelson 1999) 
* Entreilys da Mamajek 1 ayns stoyr-fysseree ny çhaglymyn foshlit WEBDA 
* ''Star Tales'' lesh Ian Ridpath – Chamaeleon
* Co-rollageys caslagh schimmeigagh NGC 3620